X Rockeklubb

X Rockeklubb (XRK) er en organisasjon som jobber for å fremme det lokale musikkmiljøet i Bodø, med nær tilknytting til Kulturhuset Gimle og Hovedscenen Sinus. Det vil i hovedsak si å arrangere konserter der lokale band får spille. Klubben har vært drevet for og av ungdom siden 1997, og ble initiert av Bjørn Jervås. X Rockeklubb har de siste årene vært en viktig brikke for lokale band i Bodø og omegn. Av artister som har gjort noen av sine første opptredener på arrangementer i regi av klubben kan blant andre Kråkesølv, Magnus Eliassen, Cold Mailman, Manna og Laura nevnes. Klubben er en av Norges mest aktive rockeklubber dersom man ser på antall konserter i løpet av et år.

Eksterne lenker 
www.xrk.no

Kultur i Bodø
Norske kulturorganisasjoner
Organisasjoner etablert i 1997